
Tehniskās specifikācijas Nr. ITS-2024-20 


     
TEHNISKĀ SPECIFIKĀCIJA

	Bīstamo atkritumu un citu atsevišķi savācamu atkritumu veidu apsaimniekošana

	Pakalpojuma mērķis un gala rezultāts 
	Nodrošināt bīstamo atkritumu un citu atsevišķi savācamu atkritumu veidu savākšanu, transportēšanu un utilizāciju atbilstoši normatīvajos aktos noteiktajām prasībām.

	Nepieciešamais Pakalpojuma apjoms
	Bīstamo atkritumu un citu atsevišķi savācamu atkritumu veidu (1. pielikums) savākšana un izvešana no pasūtītāja objektiem (2. pielikums) pēc pieprasījuma.

	Pakalpojuma sniegšanas vieta/-as un nosacījumi (termiņš) 
	1. Pakalpojumu sniedz Aizsardzības ministrijas valdījumā esošos objektos, ievērojot katrā objektā esošos darba laikus;
2. Pēc pieteikuma saņemšanas, atkritumi jāsavāc un jāizved 5 (piecu) darba dienu laikā. Atsevišķos gadījumos puses var vienoties par garāku atkritumu izvešanas termiņu.

	Prasības Pakalpojuma izpildē izmantojamiem materiāliem, izstrādājumiem un aprīkojumam
	Izpildītājs veic Pakalpojumu, izmantojot savu darbaspēku un specializētus transportlīdzekļus, iekārtas, ierīces, taru (konteinerus/mucas), kas neapdraud cilvēku dzīvību un veselību, kā arī negatīvi neietekmē vidi un personas mantu.

	Pakalpojuma izpildes kārtība 
	1. Atkritumu iekraušanas darbi savākšanas vietā jāveic izpildītājam, izmantojot savu darbaspēku un tehniku, aiz sevis atstājot tīru un sakoptu vidi;
2. Bīstamo atkritumu uzkrāšanai katrā objektā pēc pieprasījuma nodrošināt prasītajam atkritumu veidam drošus konteinerus nepieciešamajos daudzumos ar marķējumu, atbilstoši prasībām, kas noteiktas normatīvajos aktos par atkritumu uzglabāšanu, klasificēšanu, marķēšanu un iepakošanu; 
3. Nodrošināt pēc nepieciešamības dažāda tilpuma taru atkritumu uzkrāšanai. Izvedot atkritumus kopā ar konteineru, vai, ja konteiners ir bojāts, nekavējoties nodrošināt tā aizvietošanu;
4. Bīstamo atkritumu apsaimniekošanai izmantot specializētus transportlīdzekļus, iekārtas un ierīces, kas neapdraud cilvēku dzīvību un veselību, kā arī negatīvi neietekmē vidi un personas mantu; 
5. Pēc katras atkritumu savākšanas reizes no objekta, izpildītājam uz vietas jāatstāj akta kopija. Savukārt pie Pakalpojuma apmaksas izpildītājam jāiesniedz pieņemšanas – nodošanas akts, kurā norādīts par visu mēnesi izvestais atkritumu daudzums un veids par katru objektu, kopā ar atkritumu pārvadājuma reģistrācijas kartes-pavadzīmēm APUS.

	Vides aizsardzības prasības
	Izpildītājs ir atbildīgs par vides aizsardzības prasību ievērošanu Pakalpojuma izpildes laikā. 

	Drošības noteikumi/prasības

	1. Izpildītājam jāiesniedz darbinieku, kuri veiks Pakalpojumu, saraksts, norādot vārdus, uzvārdus, pilsonību, personas kodus, kā arī autotransporta markas un valsts reģistrācijas numurus;
2. Izpildītājs ir atbildīgs par darba aizsardzības, ugunsdrošības un individuālo aizsardzības līdzekļu lietošanu Pakalpojuma izpildes laikā.

	Citas specifiskas prasības un pielikumi
	1. Atkritumu savācējam jābūt izsniegtai spēkā esošai Valsts vides dienesta atkritumu apsaimniekošanas atļaujai norādīto atkritumu veidu savākšanai, pārvadāšanai, šķirošanai, uzglabāšanai vai A vai B kategorijas piesārņojošās darbības atļauja, kurā iekļauti nosacījumi norādīto atkritumu veidu savākšanai, pārkraušanai, šķirošanai vai uzglabāšanai;
2. Atkritumu pārvadātājam ir jābūt atkritumu pārvadājumu uzskaites valsts sistēmas (APUS) lietotājam, saskaņā ar MK 18.02.2021. noteikumiem Nr. 113 “Atkritumu un to pārvadājumu uzskaites kārtība”;
3. Atkritumus klasificēt atbilstoši MK 19.04.2011. noteikumu Nr.302 “Noteikumi par atkritumu klasifikatoru un īpašībām, kas padara atkritumus bīstamus” pielikuma “Atkritumu klasifikators” prasībām.






Pielikumā:
1. pielikums “Atkritumu veidi”
2. pielikums “Atkritumu savākšanas vietas”

